proxectonos/corpus_dominio_legal_administrativo_tmp huggingface dataset:
07/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.50844. José Antonio Pérez Barrio. Concello do Pino.

ANUNCIO José Antonio Pérez Barrio, con DNI XXXXXXXXX e Otilia Vázquez Gil, con DNI XXXXXXXXX e enderezo en Travessera de Les Corts, 286 - 2º-2ª, solicita de Augas de Galicia a autorización de obras no lugar de Vilaseco, parroquia de Lardeiros, concello do Pino (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50844 As obras solicitadas consisten na drenaxe das parcelas 3066 e 3067 do polígono 506, no lugar de Vilaseco, parroquia de Lardeiros, concello de O Pino. Recollerase a auga do terreo mediante varias tubaxes de drenaxe e instalarase unha tubaxe de saída da auga dunha poza xa existente. Tanto as drenaxes coma a poza evacúan cara unha arqueta de recollida e desta a auga sae á superficie na parcela 3066 continuando cara as parcelas 3042 e 1037do polígono 506. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pino (O) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 16 de decembro de 2015 O xefe do servizo territorial Ángel Gómez Rey
07/01/2016 | Administración LocalMunicipal
San Sadurniño
Aprobación dun prezo público

A Xunta de Goberno Local deste Concello, na sesión celebrada o día 21 de decembro de 2015, acordou, en cumprimento do establecido na Ordenanza Fiscal nº 19, Xeral de Prezos Públicos, o establecemento dun prezo público pola participación no “Obradoiro de Cestería”, que se desenvolverá a partir do mes de xaneiro de 2016. A tarifa da actividade terá os importes seguintes: Cota única: 15 euros. O que se fai público en cumprimento do indicado no artigo 3º-3 da referida Ordenanza Fiscal. San Sadurniño, 29 de decembro de 2015. O Alcalde, Secundino García Casal.
07/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.50834. José Antonio Martínez Taboada. Concello de Arzúa.

ANUNCIO José Antonio Martínez Taboada, con DNI XXXXXXXXX e enderezo na rúa Concheiros, 18 - 3ºA, solicita de Augas de Galicia a autorización de obras na parroquia de Oíns (San Cosme), concello de Arzúa (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50834 As obras solicitadas consisten na realización de catro pasos sobre un regato sen nome afluente do río Mera, no lugar de Chousa Nova – Filgueira, parroquia de Oíns, no concello de Arzúa para poder acceder con maquinaria e animais. Os pasos colocaranse nas parcelas nº382 e 381 do polígono 512 e na nº5 do polígono 508 (ref catastrais: 15006B512003820000UW, 15006B512003810000UH e 15006A508000050000DR), mediante tubos de formigón de 40cm de diámetro e con unhas lonxitudes de 17, 13, 4 e 23 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 16 de decembro de 2015 O xefe do servizo territorial Ángel Gómez Rey
07/01/2016 | Administración LocalMunicipal
O Pino
Aprobacion definitiva expte mod. créditos

Aprobado definitivamente, por ausencia de reclamacións ó acordo inicial, o expediente de modificación de créditos 7/2015, de SUPLEMENTO DE CRÉDITO, de conformidade co disposto nos artigos 169, 171 e 177.2 do Real decreto lexislativo 2/1004, de 5 de marzo, faise público o resumo por capítulos dos incrementos que afectan ó vixente presuposto municipal: A) ESTADO DE GASTOS: IMPORTE (€) CAP.2º. –Gastos en bens correntes e servizos 1.159.863,00 B) ESTADO DE INGRESOS: CAP.9º.- Pasivos financieros 1.159.863,00 Suman os incrementos(tanto no estado de gastos como de ingresos ): 1.159.863,00 € O Pino, 4 de xaneiro de 2016. O ALCALDE, Manuel Taboada Vigo-
07/01/2016 | Administración LocalProvincial
Deputación Provincial da Coruña
Secretaría Xeral. Servizo de Contratación
Anuncio de aprobación dos pregos tipo de cláusulas administrativas particulares de obras (multiplicidade de criterios, único criterio de valoración e negociado)

A Exma. Deputación da Coruña, en sesión celebrada o 30 de decembro de 2015 acordou: 1º.–Aprobar os seguintes Pregos Tipo de Cláusulas Administrativas Particulares: A) PREGO-TIPO DE CLÁUSULAS ADMINISTRATIVAS PARTICULARES QUE HABERÁN DE REXER PARA A CONTRATACIÓN MEDIANTE PROCEDEMENTO ABERTO (CON MULTIPLICIDADE DE CRITERIOS DE VALORACION) DAS OBRAS COMPRENDIDAS NOS PLANS PROVINCIAIS B) PREGO-TIPO DE CLÁUSULAS ADMINISTRATIVAS PARTICULARES QUE HABERÁN DE REXER PARA A CONTRATACIÓN MEDIANTE PROCEDEMENTO ABERTO (CUN ÚNICO CRITERIO DE VALORACION: FACTOR PREZO) DAS OBRAS COMPRENDIDAS NOS PLANS PROVINCIAIS C) PREGO-TIPO DE CLÁUSULAS ADMINISTRATIVAS PARTICULARES QUE HABERÁN DE REXER PARA A CONTRATACIÓN MEDIANTE PROCEDEMENTO NEGOCIADO DAS OBRAS COMPRENDIDAS NOS PLANS PROVINCIAIS 2º.- Publicar o contido dos citados pregos, para darlles unha maior difusión no Boletín Oficial da Provincia e na páxina web da Deputación provincial da Coruña 3º.- Comunicar aos Concellos que todos os carteis ou paneis informativos das obras, pregos, asi como na publicidade que se realice deberá efectuarse en galego, de conformidade coa normativa de normalización lingüística de Galicia. A Coruña a 30-12-2015 O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
07/01/2016 | Administración LocalMunicipal
Paderne
Aprobación provisional Ordenanza imposto construccións

O Pleno da Corporación, na sesión ordinaria do 15 de decembro de 2015 adoptou, entre outros, o acordo de aprobación provisional da modificación da Ordenanza Fiscal reguladora do Imposto sobre construcción instalacións e obras. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor ao abeiro do prevenido no artigo 17 e concordantes do citado Real Decreto Lexislativo. En Paderne a 23 de decembro de 2015 O ALCALDE D. CÉSAR LONGO QUEIJO
07/01/2016 | Administración LocalMunicipal
Mañón
Aprobación inicial orzamento municipal exercizo 2016

Aprobado inicialmente polo Pleno en sesión extraordinaria celebrada o 28 de decembro de 2015 o Orzamento Municipal, para o exercizo 2016, así como a documentación complementaria, en cumprimento do disposto no artigo 169 do Real Decreto Lexislativo 2/2004, de 5 de marzo polo que se aproba o texto refundido da Lei de Facendas Locais, exponse ó público polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincia, coa fin de que poidan formularse as reclamacións que se consideren pertinentes. O orzamento considerarase definitivamente aprobado se durante o expresado prazo non se presentan reclamacións. Mañón, 29 de decembro de 2015. O ALCALDE Alfonso Emilio Balseiro Gómez
07/01/2016 | Administración LocalMunicipal
O Pino
Aprobación definitiva orzamento 2016

Aprobado definitivamente o Presuposto municipal para o exercicio 2016 por non terse producido reclamacións durante o período de exposición pública do acordo inicial, fanse públicos os seguintes resumos por capítulos: Cap 1 - Gastos de persoal 495.115,10 Cap 2 - Gastos en bens correntes e servizos 2.148.449,52 Cap 3 - Gastos financieiros 120.345,82 Cap 4 - Transferencias correntes 293.185,00 Cap 5 - Fondo de continxencia e outros imprevistos 37.586,62 Cap 6 - Investimentos reais 663.979,60 Total estado de gastos 3.758.661,66 Cap 1 - Impostos directos 1.611.083,70 Cap 3 - Taxas e outros ingresos 329.000,00 Cap 4 - Transferencias correntes 1.151.639,58 Cap 5 - Ingresos patrimoniais 4.000,00 Cap 7 - Transferencias de capital 662.938,38 Total estado de ingresos 3.758.661,66 A) FUNCIONARIOS DE CARREIRA 1.- Escala de Habilitación Nacional: -Un secretario-interventor, grupo A1.2.- Escala de Admón. xeral: -Un administrativo de contabilidade, grupo C1. -Un auxiliar administrativo, grupo C2. -Un alguacil-porteiro, grupo E (VACANTE). -Un ordenanza, grupo E (VACANTE) 3.- Escala de Admón. Especial: -Un técnico-arquitecto, grupo A1. B) PERSOAL LABORAL 1.-Persoal laboral fixo: -Un técnico en intervención familiar-educador familiar psicólogo. -Un axente de emprego e desenvolvemento local.2.-Persoal laboral temporal: -Un traballador social. -Un animador deportivo. -Un animador socio-cultural. C) ÓRGANOS DE GOBERNO -Alcalde máis dous concelleiros con adicacións exclusivas. Segundo dispón o art.171.1 do RDL 2/2004, de 5 de marzo, contra esta aprobación definitiva poderase interpoñer directamente o recurso contencioso administrativo no prazo de dous meses, a partir do día seguinte ó desta publicación. O Pino, 4 de xaneiro de 2016 O ALCALDE, -Luisa Belen Miguel Gerardo Lepsa Berros-
07/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.50873. Gas Galicia, S. A. Concello de Santiago de Compostela.

ANUNCIO Gas Galicia, S. A., con CIF A15383284 e enderezo na rúa Lisboa, Area Central, Local 31-H-I-J, Santiago de Compostela, solicita de Augas de Galicia a autorización de obras no lugar de Larañiño, parroquia de Laraño (San Martiño), concello de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50873 As obras descríbense no documento titulado “Proyecto de ampliación de red de gas natural en el municipio de Santiago de Compostela (A Coruña)”, datado en 22/09/2015, con afección ao río Sar, e consistirán na ampliación da rede existente na rúa da Xunlla, dos Castelos, estrada Bugallido-Barcia, rúa da Rubiala e rúa das Pedreiras, para dar servizo a 86 vivendas situadas nas ditas rúas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 16 de decembro de 2015 O xefe do servizo territorial Ángel Gómez Rey
07/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.49205. Mª Carmen Guerra Turnes. Concello da Baña.

ANUNCIO Mª Carmen Guerra Turnes, con enderezo no lugar de Cabanas, 7, solicita de Augas de Galicia a autorización de obras no concello da Baña, (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49205 As obras solicitadas consisten no peche dunha antiga canle de rega que atravesa a parcela 132, procedente dende a parcela 133 e continuando posteriormente en dirección á parcela 1007, todas elas situadas no polígono 505 no termo municipal da Baña. Parte da auga que procedería da parcela 133 e que non se derive pola canle de rega seguiría en dirección á parcela 111, situada a carón da parcela solicitante, no mesmo polígono e municipio e que recollería parte das augas que se derivaran anteriormente pola canle de rega. A anulación da canle de regadío existente levaríase a cabo entre os puntos de coordenadas X=522799, Y=4758507 e X=522823, Y=4758586 (UTM ETRS89), empregando terra vexetal para o recheo da canle existente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baña (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 16 de decembro de 2015 O xefe do servizo territorial Ángel Gómez Rey
07/01/2016 | Administración LocalMunicipal
Paderne
Dedicación exclusiva

O pleno do Concello de Paderne na sesión de 15 de decembro de 2015 aprobou por mayoría absoluta a dedicación exclusiva da Alcaldía Presidencia do Concello de Paderne ao abeiro do disposto no artigo 75 bis da LRBRL 7/1985 por retribución bruta durante 14 pagas ao ano, 2.857,14 € cada unha, cumprindo o horario habitual de apertura do Concello, de luns a venres sen prexuizo das ausencias e viaxes oficiais que sexan pertinentes para o normal desenvolvemento do cargo, e as demáis actualizacións previstas legalmente. En Paderne a 23 de decembro de 2015 O Alcalde Presidente D. César Longo Queijo
13/01/2016 | Administración LocalMunicipal
Irixoa
Aprobación inicial modificación puntual nº 1 do plan xeral de ordenación municipal

O Pleno deste concello, na sesión do 30 de decembro de 2015, acordou aprobar inicialmente a modificación puntual do Plan Xeral de Ordenación Municipal de Irixoa (PXOM-Irixoa) no núcleo rural de Follente (parroquia de Mántaras), cos efectos legais que establece o art.85.2 da Lei galega 9/2002. A aprobación inicial leva consigo suspensión de licenzas de parcelación, edificación e demolición nas parcelas 616 e 617 do polígono 39 do catastro de Irixoa; a suspensión terá o prazo máximo de dous anos a contar dende a aprobación inicial, é dicir que como máximo rematará o 30-12-2017, e en calquera caso extinguirase pola aprobación definitiva da modificación puntual. O dito acordo sométese a información pública durante o prazo de dous meses mediante a súa publicación no DOG, BOP e en dous dos xornais de maior circulación da provincia. Simultaneamente solicitaranse os informes sectoriais necesarios, segundo o artigo 85.3 da Lei galega 9/2002. O expediente pode consultarse na secretaría do concello, no horario de 9:00 a 14:30 horas. Irixoa, 3 de xaneiro 2016 O alcalde Antonio Deibe Sanmartín
13/01/2016 | Administración LocalMunicipal
Vimianzo
Anuncio bolsa emprego normalizador/a lingüística

Por Resolución núm.1/2016 da Alcaldía, de data 4 de xaneiro de 2016, aprobáronse as BASES PARA A FORMACIÓN DUNHA BOLSA DE EMPREGO PARA SELECCIÓN, BAIXO A MODALIDADE DE INTERINO, A XORNADA COMPLETA DUN/HA TÉCNICO/A DE NORMALIZACIÓN LINGÜÍSTICA O prazo de presentación de instancias é de cinco días naturais contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no taboleiro de anuncios da casa consistorial e na páxina web do concello de Vimianzo (www.vimianzo. gal). Vimianzo, a 4 de xaneiro de 2016 O alcalde Manuel Antelo Pazos
13/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.50522. Domínguez Liñares, S. C. Val do Dubra

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Domínguez Liñares S. C., con CIF J70167184 e enderezo rúa Luar, 9 - Bembibre, concello de Val do Dubra, solicita de Augas de Galicia a autorización de obras no lugar de O Vilar, parroquia de Bembibre (San Salvador), T. M. de Val do Dubra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50522. As obras solicitadas consisten na construción dunha fosa ou balsa para almacenamento dunha fosa ou balsa para almacenamento de xurros, na parcela n.º 342 do polígono n.º 502, na zona de policía dun regato afluente do río Loureiro, no lugar de Vilar, parroquia de Bembibre, no T. M. de Val do Dubra (A Coruña). A balsa construírase no propio terreo, impermeabilizada por unha lámina de polietileno de alta densidade e cuberta por unha estrutura de aceiro e lona plástica opaca; terá un ancho de 9,20 m e 27, 50 m de longo, con noiros interiores 15V:13H, profundidade mínima de 2,85 m e máxima de 3,15 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Val do Dubra ou nas oficinas deste Servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 22 de decembro de 2015. O xefe do Servizo Territorial Ángel Gómez Rey
13/01/2016 | Administración LocalMunicipal
Corcubión
Anuncio de prórroga do orzamento do ano 2015 o ano 2016

O Sr. Alcalde con data 31 de Decembro de 2015, ditou a Resolución núm.514/2015, co seguinte acordo: PRIMEIRO: A prorroga automática, a partir do 1 de Xaneiro do 2016, dos créditos e previsións iniciais do Orzamento Municipal de 2015, de acordo co seguinte resumo por capítulos: SEGUNDO: Proceder a publicación da presente resolución no BOP, dando traslado a Subdelegación do Goberno, e a Xunta de Galicia. O que se publica para xeral coñecemento. Corcubión, 31 de decembro de 2015. O Alcalde-Presidente Manuel Insua Insua
13/01/2016 | Administración LocalMunicipal
Cambre
Modificación da Ordenanza reguladora das medidas de apoio á inserción socio-familiar para persoas que participen no programa de intervención familiar

ANUNCIO A Corporación municipal en pleno, en sesión ordinaria de data 28 de outubro de 2015, aprobou, con carácter inicial, a modificación da Ordenanza reguladora das medidas de apoio á inserción socio-familiar para persoas que participen no programa de intervención familiar, mediante a inclusión dunha nova alínea no artigo 11. Exposta ao público durante trinta días, non se presentou ningunha reclamación ou suxestión, polo que, de conformidade co establecido no art.49 c) da Lei 7/1985, do 2 de abril, enténdese definitivamente aprobada a citada modificación. A teor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícase integramente o citado texto normativo, que entrará en vigor ao día seguinte ao da súa inserción no Boletín Oficial da Provincia e unha vez transcorra o prazo previsto no artigo 65.2 da Lei 7/1985. Por tratarse dunha disposición administrativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados desde o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. Modificación do artigo 11 da Ordenanza reguladora das medidas de apoio á inserción socio-familiar para persoas que participen no programa de intervención familiar, no que se inclúe unha nova alínea tal e como se transcribe a continuación: F. Axudas para o programa Mañanceiro: – Dirixidas a nenos e nenas que cursen educación infantil e primaria nos centros escolares públicos do municipio de Cambre onde se leve a cabo o Programa municipal Mañanceiro, de familias sen recursos e/ou en situación ou risco de exclusión social, trala valoración das traballadoras sociais de referencia que acrediten esta situación. A axuda será do 100% da tarifa establecida ao efecto. Cambre, 4 de xaneiro de 2016. O alcalde Óscar A. García Patiño
13/01/2016 | Administración LocalMunicipal
Cedeira
Aprobación inicial do presuposto do exercicio 2016

Anuncio de aprobación inicial do presuposto do exercicio 2016 Na Intervención deste Concello e conforme dispoñen os artigos 112 da Lei 7/1985, do 2 de abril, e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, áchase exposto ao público o expediente sobre presuposto do exercicio 2016, aprobado inicialmente pola Corporación en Pleno en sesión celebrada o día 08 de xaneiro de 2016. Os interesados que estean lexitimados segundo o disposto no artigo 170.1 do Real decreto lexislativo 2/2004, do 5 de marzo, ao que se fixo referencia, e polos motivos taxativamente enumerados no número 2 do devandito artigo 170, poderán presentar as reclamacións e suxestións que estimen pertinentes ante o Pleno por un prazo de quince días hábiles a partir da data de publicación do presente anuncio no Boletín Oficial da Provincia. Cedeira, 08 de xaneiro de 2016. Asdo. O alcalde Pablo Diego Moreda Gil
13/01/2016 | Administración LocalMunicipal
A Capela
Padrón de contribuíntes da taxa pola prestación do servicio do ensino na escola municipal de música e o período de pagamento en voluntaria mes decembro 2015

ANUNCIO Por resolución desta alcaldía do día 4 de xaneiro de 2016, aprobouse o padrón de contribuíntes correspondente ao mes de decembro do exercicio 2015 da taxa pola do servizo de ensino prestado na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 5 de xaneiro de 2016. O alcalde Manuel Meizoso López
13/01/2016 | Administración LocalMunicipal
Irixoa
Aprobación definitiva do orzamento municipal 2016: resumo por capítulos e cadro de persoal

APROBACIÓN DEFINITIVA DO ORZAMENTO MUNICIPAL 2016 Ao quedar definitivamente aprobado o orzamento municipal para o exercicio 2016, por acordo plenario de 30-12-2015, en cumprimento do disposto no art.169.3 do R. D. Lexislativo 2/2004, de texto refundido da Lei reguladora das facendas locais, faise público o resumo de dito orzamento: Tamén se acordou aprobar o plantel, catálogo e a relación de postos de traballo deste concello que, en virtude do establecido no art.127 do R. D. lexislativo 781/1986, publícase seguidamente: Contra a citada aprobación, que é definitiva en vía administrativa, pode interporse o recurso contencioso-administrativo diante do Xulgado do Contencioso-Administrativo da Coruña no prazo de 2 meses, segundo o disposto no art.171 do R. D. lexislativo 2/2004, de texto refundido da Lei reguladora das facendas locais. Irixoa, 3 de xaneiro de 2016. O ALCALDE Antonio Deibe Sanmartín
13/01/2016 | Administración LocalMunicipal
Boimorto
Aprobación inicial expediente de modificación de créditos nº 18/2015

O Pleno municipal en sesión extraordinaria de data 30/12/2015 acordou aprobar inicialmente o expediente de modificación de créditos nº 18/2015 transferencia de créditos nº 3/2015, por importe de 15.400,00 €uros e tramitar o expediente para a súa entrada en vigor aplicando o disposto no artigo 177 do Texto refundido da lei reguladora das facendas locais e no artigo 38 do Real Decreto 500/1990 de 20 de abril, polo que se somete a exposición pública de quince días hábiles a partir da publicación no BOP considerándose o acordo de aprobación inicial como definitivo de non presentarse reclamacións. O que se fai público aos efectos oportunos. Boimorto, 4 de xaneiro de 2016 O alcalde Asdo.- Gonzalo Concheiro Coello
05/09/2016 | Administración LocalMunicipal
Moeche
Exposición ó público da conta xeral correspondente ó exercicio 2015

E D I C T O Formulada e rendida a conta xeneral do orzamento de esta Corporación correspondente o exercicio de 2.015, e informada pola Comisión Especial de Contas, exponse ó público cos documentos que a xustifican, na Secretaría desta Entidade por espacio de quince días hábiles, contados a partires do seguinte ó da inserción do presente edicto no Boletín Oficial da Provincia, durante os cales e oito mais os interesados poderán presentar os reparos e observacións que estimen pertinentes, de conformidade co disposto no artigo 212 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Moeche, a 30 de agosto de 2016. A ALCALDESA Asdo.: Beatriz Bascoy Maceiras
05/09/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Expediente 15/408. Modificacion de estatutos de empresariso e comerciantes de As Pontes

ANUNCIO Expediente número 15/408 En cumprimento do artigo 4.º do Real Decreto 416/2015, do 29 de maio, e para ós efectos previstos no artigo 4.º do citado Decreto, faise público que nesta Sección recibíronse en data 08.08.2016 os estatutos modificados da organización profesional denominada. ASOCIACIÓN PROFESIONAL DE EMPRESARIOS Y COMERCIANTES DE AS PONTES”, actual ASOCIACIÓN DE COMERCIANTES, HOSTALEIROS E EMPRESARIOS PONTESES. Esta modificación consiste nunha nova redacción dos estatutos, cambio de denominación e o cambio da sede social. Os estatutos depositados poderán ser examinados por calquera persoa interesada. A Coruña, 25 de agosto de 2016. O xefe territorial Asdo.: Isidoro Arca Martínez
05/09/2016 | Administración LocalMunicipal
Ares
Anuncio de licitación de obra: “modificado de proxecto básico e de execución modificado de muro de contención de terras en Campo de Fútbol Municipal”

ANUNCIO DE LICITACIÓN. Contratación da obra financiada a través de Convenio coa Excma Deputación Provincial de A Coruña: “MODIFICADO DE PROXECTO BÁSICO E DE EXECUCIÓN MODIFICADO DE MURO DE CONTENCIÓN DE TERRAS EN CAMPO DE FÚTBOL MUNICIPAL” Segundo acordo adoptado pola Xunta Municipal de Goberno de data 29 de xullo do 2016 polo que se anuncia a contratación da obra do “MODIFICADO DE PROXECTO BÁSICO E DE EXECUCIÓN MODIFICADO DE MURO DE CONTENCIÓN DE TERRAS EN CAMPO DE FÚTBOL MUNICIPAL” mediante procedimiento negociado con publicidade. I. Obxeto do contrato: A execución da obra “MODIFICADO DE PROXECTO BÁSICO E DE EXECUCIÓN MODIFICADO DE MURO DE CONTENCIÓN DE TERRAS EN CAMPO DE FÚTBOL MUNICIPAL” Tipo de licitación: 52.556,00 IVE engadido. II. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. III. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 29/07/2016, e publicado no perfil do contratante: http://www.concellodeares.com/contratante.phpIV.Garantía definitiva: 5% do importe de adxudicación do contrato, excluido o IVE. V. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días naturais contados dende o día seguinte á publicación do presente anuncio no perfil e no BOP. Ares, 31 de agosto do 2016 O Alcalde Asdo.- Julio Ignacio Iglesias Redondo
05/09/2016 | Administración LocalMunicipal
Cariño
Decreto n.º 380/2016 de Delegación da Alcaldía

DECRETO DA ALCALDÍA 380/2016 Vistas as atribucións que son conferidas á Alcaldía pola normativa vixente art.21 da Lei 7/85, art.24 R. D.781/86, art.41 R. D. 2568/86, art.61 da Lei 5/97 de Administración Local de Galicia. Visto o disposto no artigo 47 do R. D. 2568/86 polo que se aproba o Regulamento de Organización, Funcionamento e Réxime Xurídico das Entidades Locais, dacordo co cal corresponde ós tenentes de alcalde, substituír na totalidade das súa funcións e polo orde do seu nomeamento ó alcalde, en casos de ausencia, entre outros, esixíndose nestos casos, resolución expresa de delegación das competencias de que se trate, resolución que deberá reunir os requisitos establecidos no artigo 44.1 e 2 do mesmo regulamento. Visto o establecido no artigo 44.1 e 2 do R. D. 2568/86 dacordo cos cales as delegacións se realizarán por decreto de Alcaldía, con indicación das facultades que se delegan e condicións do seu exercicio, producindo efectos a resolución desde o día seguinte á data da mesma, sen perxuicio da súa obrigatoria publicación no BOP. Visto que esta Alcaldía ten que ausentarse do termo municipal o día 30 de agosto de 2016, ámbolos dous incluídos. RESOLVO: PRIMEIRO.–Delegar no 1.º tenente de alcalde, Alberto Iglesias Fraguela, as competencias da Alcaldía o día 30 de agosto de 2016. SEGUNDO.–Ordear a publicación da presente no taboleiro de anuncios do Concello e no Boletín oficial da Provincia. TERCEIRO.–Notifíquese a presente a interesada aos efectos da súa aceptación e comuníquese ó Pleno na vindeira sesión ordinaria que celebre. Cariño, 29 de agosto de 2016. Ante min O alcalde A secretaria acctal. Asdo.: José M. Alonso Pumar Asdo.: M.ª Dolores Crego López
05/09/2016 | Administración LocalMunicipal
Arzúa
Aprobación do padrón fiscal da taxa de axuda a domicilio

APROBACIÓN DO PADRÓN DA TAXA POLO SERVIZO DE AXUDA NO FOGAR Por Resolución da Alcaldía de data 31 de agosto de 2016 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de agosto de 2016 Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. Arzúa, 31 de agosto de 2016. Asdo.: José Luis García López Alcalde-presidente do Concello de Arzúa
05/09/2016 | Administración LocalMunicipal
Ribeira
Edicto do padrón e lista cobratoria do prezo público pola prestación do servizo público de axuda a domicilio de libre concorrencia correspondente ao mes de maio de 2016

EDICTO Por Decreto de Alcaldía, de data 31 de agosto de 2016 aprobáronse as liquidacións correspondentes a: – Padrón e lista cobratoria do prezo público pola prestación do servizo público de axuda a domicilio de libre concorrencia correspondente ao mes de maio de 2016. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de setembro de 2016 ao 31 de outubro de 2016, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 31 de agosto de 2016. O alcalde Manuel Ruiz Rivas
05/09/2016 | Administración LocalMunicipal
Sada
Secretaría
Convocatoria de selección de técnica/o turismo (persoal laboral temporal)

Convócase proceso selectivo para a provisión, con carácter de urxencia e de xeito temporal, polo sistema de concurso-oposición, dun-ha técnica/o de turismo. A presente convocatoria rexerase polas bases aprobadas por Decreto da Alcaldía nº 1361/2016 de 30/08/16 e publicadas na páxina web do Concello (www.sada. gal). Prazo de presentación das solicitudes: 5 días hábiles dende o seguinte a publicación no BOP. Sada, 31/08/2016 O alcalde, Oscar Benito Portela Fernández
05/09/2016 | Administración LocalMunicipal
Betanzos
Anuncio da conta xeral 2015

EDICTO CONTA XERAL 2015 En cumprimento de canto dispón o artigo 212 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, e unha vez que foi debidamente informada pola Comisión Especial de Contas, exponse ao público a conta xeral correspondente ao exercicio 2015, por un prazo de quince días, durante os que e oito máis quen se estimen interesados poderán presentar reclamacións, reparos ou observacións que teñan por convenientes. En Betanzos, a 1 de setembro de 2016. O alcalde Asdo.: José Ramón García Vázquez
05/09/2016 | Administración LocalMunicipal
Sada
Secretaría
Anuncio licitación servizo de actividades de prevención, integración e participación social dirixidas a persoas con diversidade funcional

a) Organismo: CONCELLO DE SADA b) Dependencia que tramita o expediente: Secretaría c) Obtención da documentación: 1) Dependencia: Secretaría 2) Enderezo: Avda. da Mariña 25, 15160 Sada 3) Teléfono: 981620075, Fax 981621274 6) Enderezo electrónico: contratacion@sada. gal 7) Enderezo de Internet perfil do contratante: www.contratosdegalicia.es 8) Data límite de obtención de documentación: 15 días naturais d) Nº expediente: CS2016005 a) Tipo: Servizos b) Descripción: ACTIVIDADES DE PREVENCIÓN, INTEGRACIÓN E PARTICIPACIÓN SOCIAL DIRIXIDAS A PERSOAS CON DIVERSIDADE FUNCIONAL c) División por lotes: Non d) Lugar de execución: Concello de Sada e) Prazo de execución: 1 ano f) Admisión prórroga: Si i) CPV: 804000000-8, 85300000-2, 85311200-4, 85320000-8, 98000000-3 a) Tramitación. Ordinaria. Aberto d) Criterios de adxudicación. Factor prezo 4. Valor estimado do contrato: Máximo 41.044,08 € sen IVE (incluída a prórroga) 5. Presupuesto base de licitación: a) Importe s/IVE: 66,63 €/hora, IVE: 10% 6,66, Total: 73,29 €/hora Máximo primeira anualidade: 308 horas; Prezo s/IVE: 20.522,04 €, IVE: 2.052,2, Total: 22.574,24 € 6. Garantías esixidas. Definitiva: 1.026,10 € 7. Requisitos específicos do contratista: a) Clasificación: Non se esixe. b) Solvencia económica e técnica. Ver do Prego. a) Data límite de presentación.15 días naturais seguintes a publicación no BOP b) Modalidade de presentación: Rexistro xeral c) Lugar de presentación: 1. Dependencia. Rexistro xeral 2. Enderezo. Avda. da Mariña 25, 15160 Sada e) Admisión de variantes. Non f) Prazo durante o cal o licitador estará obrigado a manter a súa oferta.3 meses a) Descripción. Apertura sobre A b) Enderezo. Avda. da Mariña 25, 15160 Sada d) Data e hora.2º día hábil ás 11 horas 10. Gastos de publicidade. Máximo 300 € Sada, 2/09/2016 O alcalde, Oscar Benito Portela
05/09/2016 | Administración LocalMunicipal
Santiso
Anuncio de convocatoria para a selección dun técnico/a deportivo/a municipal

Anuncio de convocatoria para a selección dun técnico/a deportivo/a municipal Por Resolución da Alcaldía núm.174/2016 aprobáronse a convocatoria da selección mediante concurso para a contratación laboral temporal, a tempo completo, baixo a modalidade de contrato por obra ou servizo determinado, dun técnico/a deportivo/a municipal, así como as bases que rexerán dita selección. Tal e como se indica na base quinta, o prazo de presentación de instancias é de sete (7) días naturais, contados dende o seguinte día ao da publicación do anuncio da convocatoria no Boletín Oficial da Provincia da Coruña. As bases poden consultarse na web do Concello de Santiso: http://www.santiso.org/es/Contra a aprobación da convocatoria e bases, que pon fin á vía administrativa, pódese interpoñer alternativamente ou recurso de reposición potestativo, no prazo dun mes a contar desde o día seguinte ao da publicación, ante o Alcalde deste Concello de Santiso, de conformidade cos artigos 116 e 117 de Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, ou recurso contencioso-administrativo, ante o Xulgado do Contencioso-Administrativo da Coruña ou, á súa elección, o que corresponda ao seu domicilio (a elección entenderase limitada á circunscrición do Tribunal Superior de Xustiza en que teña a súa sede o órgano que ditou o acto orixinario impugnado, segundo o disposto no artigo 14 Ley 29/1998, do 13 de julio, reguladora de la Jurisdicción Contencioso-Administrativa), no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Se se optase por interpoñer o recurso de reposición potestativo non poderá interpoñer recurso contencioso-administrativo ata que aquel sexa resolto expresamente ou se produza a súa desestimación por silencio. Todo iso sen prexuízo de que se poida exercitar calquera outro recurso que estime pertinente. En Santiso, a 29 de agosto de 2016. O alcalde Asdo.: D. Manuel Adán López
05/09/2016 | Administración LocalMunicipal
San Sadurniño
Exposición pública da aprobación de padrón fiscal

ANUNCIO Exposición pública de aprobación de padrón fiscais de axuda no fogar do mes de xuño de 2016 A Xunta de Goberno Local deste Concello, en sesión celebrada o día 11 de agosto de 2016, acordou aprobar o padrón cobratorio correspondente á prestación do servizo de axuda no fogar a persoas dependentes do mes de xuño do presente exercicio 2016, que comprende un total de 40 recibos e ten un importe total de 3730,04 euros, e á prestación do servizo de axuda no fogar de libre concorrencia do mes de maio do presente exercicio 2016, que comprende un total de 10 recibos e ten un importe total de 284,40 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 31 de agosto de 2016. O alcalde Secundino García Casal
08/09/2016 | Administración LocalMunicipal
Valdoviño
Aprobación inicial expte. modificación créditos 17/2016

O Pleno do Concello de Valdoviño en sesión ordinaria celebrada o día 19/08/2016 acordou a aprobación inicial do expediente de modificación de créditos núm.17/2016 do orzamento en vigor na modalidade de suplemento de crédito financiado con maiores ingresos dos previstos e con baixas noutras aplicacións, co seguinte detalle: Financiamento con novos e maiores ingresos dos previstos: Financiamento procedente de baixas noutras aplicacións: En cumprimento do disposto no artigo 169.1, por remisión do 177.2 do Texto refundido da Lei reguladora das facendas locais aprobado polo Real decreto lexislativo 2/2004, de 5 de marzo, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de A Coruña para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentasen alegacións, considerarase aprobado definitivamente devandito acordo. En Valdoviño, a 24 de agosto de 2016 O Alcalde, Asdo.: Alberto González Fernández
08/09/2016 | Administración LocalMunicipal
Oza-Cesuras
Delegación de atribucións da Alcaldia entre o 2 e o 6 de setembro de 2016

A N U N C I O Non podendo desempeñar as funcións propias da Alcaldía do concello de Oza-Cesuras por ter que ausentarme do término municipal, de conformidade co establecido nos artigos 23.3 da Lei 7/1985, de 2 de abril, reguladora das Bases do Réxime Local, artigo 63 da Lei 5/1997, de 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente R E S O L V O: PRIMEIRO.–Delegar no primeiro tenente de alcalde, D. Andrés Taboada Marante, a totalidade das miñas atribucións os días comprendidos entre o 2 e o 6 de setembro de 2016 (ambos incluídos). SEGUNDO.–Notificar a presente Resolución ao Sr. Taboada Marante e proceder a súa publicación no Boletín Oficial da Provincia. TERCEIRO.–Dar conta da presente ao Pleno na primeira sesión que celebre. Mandouno e asínao o Sr. alcalde, D. José Pablo González Cacheiro, en Oza-Cesuras a un de setembro de dous mil dezaseis, do que eu, secretaria acctal., certifico. O ALCALDE A SECRETARIA ACCTAL. Asdo.: José Pablo González Cacheiro Asdo.: M.ª Belén García Otero
08/09/2016 | Administración LocalMunicipal
Mugardos
Nomeamento de representante do Concello de Mugardos no Fondo Galego de Cooperación e Solidaridade

O Sr. Alcalde acctal. do Concello de Mugardos (Delegación de función por R. A. 695/31.08.2016), con data 02.09.2016, dictou a Resolución que de seguido se transcribe: Tendo en conta que polo Pleno da Corporación, en sesión realizada en data 24.08.2016, acordouse que a representación deste Concello no Fondo Galego de Cooperación e Solidaridade será ostentada por un/unha representante do Grupo Municipal do Partido Popular. E tendo en conta así mesmo a comunicación remitida polo voceiro do Grupo Municipal do Partido Popular, Juan Domingo de Deus Fonticoba (R. E. 5.325/31.08.2016) na que designa a concelleira Begoña Roldós Iglesias para a representación deste Concello no Fondo Galego de Cooperación e Solidaridade. Pola presente RESOLVO: 1.- Nomear como representante deste Concello no Fondo Galego de Cooperación e Solidaridade a concelleira Dona Begoña Roldós Iglesias. Da presente resolución darase conta ó Pleno da Corporación na primeira sesión que éste celebre, notificarase persoalmente á interesada para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma. Mugardos, asinado dixitalmente na data que figura na marxe polo alcalde accidental.” Mugardos, 5 de setembro de 2016. O ALCALDE ACCTAL., Asdo. MIGUEL ÁNGEL BASTIDA MARTÍNEZ
08/09/2016 | Administración LocalMunicipal
Culleredo
Secretaría Xeral
Delegación 19.08.2016 voda

ANUNCIO DELEGACIÓN Por resolución ditada en data 17 de agosto de 2016, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación dona Irma Patricia Aberrada Villalbi para a celebración do matrimonio civil entre don IGOR JOSE EZARA CATARIG e dona MADALINA GEORGIANA KEDZIOR MIÑO. o venres, día 19 de agosto de 2016, ás 18.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 19 de agosto de 2016. O alcalde-presidente Julio Sacristán de Diego
08/09/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.53362. Peche. Concello de Carballo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Jose Fausto Mambo Archilla solicita de Augas de Galicia, por atoparse nas marxes do río Rapadoiro, a autorización de obras na parcela de referencia catastral 8930801NH2982N0001KS, no lugar de Rebórdelos, parroquia de Rebórdelos (San Salvador), concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53362. As obras solicitadas consisten no peche de parcela mediante malla metálica e columnas de 1,50 m de altura, legalización de rehabilitación e ampliación da vivenda. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 25 de agosto de 2016. O xefe do Servizo Territorial Néstor Rodríguez Arias